- Nita Kapiloho
- <
- 22
- >

22
A Naru Nimahuri
1 *Ese 47:1Muri a agelo i vakasiri iau vona a naru na nimahuri. I parahidi manga a glas, i tua tala na gula hariki na Vure, a gula hariki na Tuna Sipsip. 2 *Vuh 2:9; Ese 47:12; Jol 3:18; Sek 14:8I tua tala, i tua na kurukuruna dala dagi na tanga. Na gaga varago na naru, a kai na nimahuri ri pesi. Ri vua balaka ravulu a polona i rua (12) na pida i taku. Ri vua na keva takutaku. A pagana kai iea, ne vona ni vakamahuri e huriki na tanga lobo. 3 I uka tabu tara maki ni ruduraha. A gula hariki na Vure, na Tuna Sipsip ru gu tabuli na tanga iea. E huriki a vora vona ri gi kavurikea. 4 *Mat 5:8; Kap 3:12Ri gi masia a matana. A rana bara ni here na dumene ria. 5 *Dan 7:18,27; Kap 5:10; 20:6; 21:23,25A rodo i uka ma ge bele tabu vonga. I uka ma ri gi ngarua a nipara, o a haro, a vuhuna a Vure e Bakovi Dagi ia a nipara ne ria. Ri gi matakari turana na parava vakaroro, i uka nilobona.
E Isu Ge Hamule Valai Malaviriri
6 *Kap 1:1Muri a agelo iea i taki iau, “A ngava nga ri muholi, ri gi bele muholi. E Bakovi Dagi, a Vure ne huriki a propet, i rudua a agelo vona, ge vakasiri e huriki a vora vona, a ra maka maki i popote ge valai.”
7 *Kap 1:3E Isu i ta maea, “Mu longo! I popote ga hamule valai! E huriki ri longototo a nita propet i tabuli na buk iea, ri gi vivi.”
8 *Kap 19:10Iau, e Ioanes, iau a viri a longo, a matai a maki nga. Na tahuna a longo ria, a turume puru, ta ga kavurikea a agelo i vakasiri iau. 9 Pali i taki iau, i ta maea, “Naha ni rata mavonga! Iau tara a vora manga ioe, e huriki e turamu, e huriki a propet, e huriki ri longo mai a ngava na buk iea. O kavurike kunanea na Vure.”
10 Muri i taki iau, “Naha ni ruhulolo a nita propet na buk iea, a vuhuna a parava i popote ge valai. 11 *Dan 12:10E huriki a bakovi hale, ri gi rata mavonga a naro hale. E huriki ri katoki na matana Vure, ri gi katoki mavonga. E huriki a bakovi malamala, ri gi malamala mavonga. E huriki a bakovi na Vure, ri gi ramai mavongea a Vure.”
12 *Ais 40:10; Jer 17:10; Kap 2:23E Isu i ta maea, “Mu longo! Ga valai malaviriri, ga habi ne huriki lobo a mapane ria, i ramai a narone ria. 13 *Ais 44:6; Kap 1:8,17; 21:6Iau a Alpa, a Omega. Iau a viri a muga, iau a iku. Iau a nidokona maki lobo, a nilobona maki lobo.
14 *Vuh 2:9; 3:22“E huriki ri loi a varakia ne ria ri gi vivi, a vuhuna a Vure bara i taki ria ri kani na kai na nimahuri, ri gi dili na logo, ri gi dili na tanga. 15 Pali e huriki a ligo, re huriki a bakovi hale, e huriki a bakovi na malulu, a muto, e huriki ri mole, e huriki ri rabalaki a viri, e huriki ri kavurike a nitamina vure, e huriki ri ngaru hateka a naro taminga, bara ri made polovavo.
16 *Gi 24:17; Ais 11:1,10; Rom 1:3; Kap 2:28; 5:5“Iau e Isu, a rudua a agelo nau ge vakalongo vomu a ngava nga, go taki e huriki a tara nau na tabeke lobo. Iau a vuhune Davit, iau a hamone Davit. Iau a hada e Lagavago.”
17 *Ais 55:1; Kap 21:6A Hanuna Vure, e girihine Tune Sipsip ru ta maea, “O valai.” E huriki ri longo, ria ranga ri gi ta maea, “O valai.” E huriki ri marohu ri gi valai. E huriki ri ngaru ni ninu ri gi valai, ri gi kiru a naru, i uka ma ri gi konea.
18 *Vin 4:2; 12:32Mua e huriki mu longo a nita propet na buk iea, mu matadoko. E rei a viri ge ru dili tabu ranga ngava na nita propet iea, a Vure tara ge habi vona a maka nimadihi dagi ni taki tala na buk iea. 19 Pali e rei a viri i ravunu vuroki ranga nita propet i tabuli na buk iea, a Vure bara i ratea i uka ma ge kani na kai na nimahuri, i uka ma ge dili na tanga vona, i manga a ngava ni taki tala na buk iea.
20 *Mat 24:30-31; 1Ko 16:22A viri i ta muholi na ngava nga i ta maea, “I muholi, iau ga valai malaviriri.”
I muholi. O Isu, a Bakovi Dagi, o valai!
21 E Isu a Bakovi Dagi ge rata kamumu hita lobo. I muholi.

- Nita Kapiloho
- <
- 22
- >

*22:1: Ese 47:1

*22:2: Vuh 2:9; Ese 47:12; Jol 3:18; Sek 14:8

*22:4: Mat 5:8; Kap 3:12

*22:5: Dan 7:18,27; Kap 5:10; 20:6; 21:23,25

*22:6: Kap 1:1

*22:7: Kap 1:3

*22:8: Kap 19:10

*22:11: Dan 12:10

*22:12: Ais 40:10; Jer 17:10; Kap 2:23

*22:13: Ais 44:6; Kap 1:8,17; 21:6

*22:14: Vuh 2:9; 3:22

*22:16: Gi 24:17; Ais 11:1,10; Rom 1:3; Kap 2:28; 5:5

*22:17: Ais 55:1; Kap 21:6

*22:18: Vin 4:2; 12:32

*22:20: Mat 24:30-31; 1Ko 16:22

© 2011 Wycliffe Bible Translators, Inc.