- 1 Ioanes
- <
- 3
- >

3
1 *Ion 1:12-13; 16:3E Tamane hita i ngaru hateka hita, i gale hita e huriki e tuna. Ngane hita e huriki e tuna. E huriki a bakovi a ngatavine na malala i uka ma ri matakilala hita, a vuhuna i uka ma ri matakilalea a Vure. 2 *2Ko 3:18Mua e huriki a turagu, ngane hita e huriki a tuna Vure. I uka ma si lohoka vona a kakaine hita ge mata navai muri ma. Pali si lohoka vona a ngava nga: na tahuna i hamule valai, bara si mapulo, si manga ia, a vuhuna si masia na matane hita, i mata navai. 3 E rei a viri i pasimata ni masia, bara i ramai a naro malamala, i manga e Kristo i malamala.
4 A viri i rata vakaroro a naro hale, i putu puru vakaroro a vinara. A naro ni putu puru a vinara ni gale a naro hale. 5 *Ion 1:29; 1Pe 2:22-24; 1Ion 2:2Mu lohoka vona, e Kristo, i uka liu a naro hale ge ratea. I valai ge puga vuroki a naro hale. 6 Pali e rei a viri i rihi e Kristo, i uka ma ge ramai tabu a naro hale. E huriki ri rata vakaroro a naro hale i uka ma ri lohoka ne Kristo, i uka ma ri matakilalea. 7 Mua e huriki e tugu, mu matadoko, ma ge tami mua a viri tara. E rei a viri i ramai a naro malamala, ia a bakovi malamala, i manga e Kristo. 8 *Ion 8:44Pali e rei a viri i ramai vakaroro a naro hale, ia a bakovi ne Satan, a vuhuna e Satan i ramai a naro hale, i vakatubu hosi na nidoko na hunu a malala. A Tuna Vure i puru valai koea na malala ge vakalobo a leho ne Satan. 9 *1Ion 5:18E rei a viri ni gale a tuna Vure i uka ma ge ramai tabu a naro hale, a vuhuna i bole pali a vilona Vure. Bara i keri ni ramai a naro hale, a vuhuna i bele manga a tuna Vure ngane. 10 Na naro iea bara mu matakilaka vona e rei e huriki a tuna Vure, e rei e huriki e tune Satan. E rei a viri i uka ma i ramai a naro kamumu, i uka ma i valai na Vure. A viri i marikoi e turana, ia tara i uka ma i valai na Vure.
Mu Vangaru
11 *Ion 13:34A ngava ni vara paru hosi i maea, “Mu vangaru.” 12 *Vuh 4:8Nahea si gi naro manga e Kain. Ia a bakovi ne Satan, lakea i rabalakia e tarina, i mate. I rabalakia a vuhuna a narona i hale, a narone tarina i malamala. 13 *Ion 5:18-19Mua e huriki a turagu, naha ni turutu na tahuna e huriki na malala ri marikoi mua. 14 *Ion 5:24Si lohoka vona, si ha taro pali a dala na matenga, si bole a nimahuri, a vuhuna si vangaru. E rei a viri i uka ma i ngarua e turana i tabana ni laho na dala na matenga. 15 *Kap 21:8E rei a viri i marikoi e turana, i manga a mari ni rabalaki a viri. Pali mu lohoka vona, e rei a viri i rabalaki a viri i uka ma i bole a nimahuri vakaroro.
16 *Ion 13:1; Gal 1:4E Kristo i vakasiria ne hita a naro ni vangaru muholi. I mate na murine hita. I mavonga, hita ranga, i kamumu si gi ramai a narone Kristo, si gi lohopile mule hita, si gi vatuhori. 17 *Vin 15:7Pali a bakovi tara ge tahoka a mahala na malala, i matai e turana i bala a maki, pali i uka ma i dodoa, i uka ma i tuhoria, ngane a ningaru na Vure i uka ma i tabuli na hatena. 18 *Iak 2:15-16Mua e huriki e tugu, nahea si gi taki kunana si vangaru. Si gi vangaru muholi, si gi vakasiri na narone hita.
E Huriki a Tara ne Kristo Ri Gi Pesi Tora na Matana Vure
19 Na tahuna si vangaru, si lohoka vona si ramai a ngava muholi. I mavonga i luke a hatene hita na matana Vure. 20 Na tahuna si hataki manga si rare na matana Vure, si lohoka vona a Vure i rangi a niluhoi iea. I lohoka na maki lobo. 21 *Hib 4:16Pali na tahuna i uka ma si hataki manga si rare na matana Vure, si lohoka vona a Vure ge longo hita na tahuna si vasileki. 22 A ra maki si takia vona, bara i habi, a vuhuna si longototo a vinara vona, si rata a naro i vivi vona. 23 *Ion 6:29; 13:34A vinara vona i maea, si gi luhoi torea a rane Tuna, e Isu Kristo, si gi vangaru, i manga a hini i vakuku hita vona. 24 *1Ion 4:13E huriki ri longototo a vinara vona ri rihi ia. Ia tara i rihi ria. Si lohoka vona si rihi a Vure, a vuhuna i habi ne hita a Hanu Kiripiripi.

- 1 Ioanes
- <
- 3
- >

*3:1: Ion 1:12-13; 16:3

*3:2: 2Ko 3:18

*3:5: Ion 1:29; 1Pe 2:22-24; 1Ion 2:2

*3:8: Ion 8:44

*3:9: 1Ion 5:18

*3:11: Ion 13:34

*3:12: Vuh 4:8

*3:13: Ion 5:18-19

*3:14: Ion 5:24

*3:15: Kap 21:8

*3:16: Ion 13:1; Gal 1:4

*3:17: Vin 15:7

*3:18: Iak 2:15-16

*3:21: Hib 4:16

*3:23: Ion 6:29; 13:34

*3:24: 1Ion 4:13

© 2011 Wycliffe Bible Translators, Inc.