- Rom
- <
- 9
- >

9
E Paulus i Dodo e Huriki a Iuda
1-2 Iau a dodo hateka e huriki a turagu, re huriki a Israel. A dodo hateka ria, a loho lege lae. I uka ma a tatami, a ta muholi a vuhuna iau a rihi e Kristo. A hategu i vakasiri a ta muholi, a vuhuna a Hanuna Vure i matakaria a hategu. 3 *Nim 32:32A ngaru hateka ni kori e huriki a turagu a Iuda, re huriki a kabu nau. I mavonga kunana e Kristo ge ngaru ni muri mai a ningaru nau, ga vasileki vona, ge tono tala iau na kabu vona, ri gi bole a murigu e huriki a Israel. 4 *Nim 4:22; Vin 7:6; 14:1-2; Rom 3:2; 8:15Re huriki a Israel, e huriki a tuna Vure. A Vure i vakasiri ne ria a bagetuanga vona. I rata turane ria a ngava dagi. I habi ne ria a vinara vona. I vakasiri ne ria ri gi lotu navai vona. I ta muholi ne ria na ngava i kupo. 5 A Vure i vulaki e huriki a gare ne ria hosi, ge ria a vuhuna a kabu ne Israel. E Kristo i bele manga a bakovi na kabu ne ria, re Kristo ia a Vure, i matakari a maki lobo, ge bole a bagetuanga na parava vakaroro. I muholi.
6 I uka ma a taki a Vure ge tatami, i uka ma ge ramai a ngavana, a vuhuna e huriki a hamone Israel ranga i uka ma ria a hamona muholi. 7 *Vuh 21:12E Abraham, tara. Ranga ne huriki a hamona i uka ma ni gi gale ria a hamone Abraham, a vuhuna a Vure i takia e Abraham, i ta maea, “E huriki e tune Isak kunana bara ni gale e huriki a hamomu.” 8 *Gal 4:23A pelegona i maea: E huriki a hamone Abraham ri bele a vuhuna a Vure i ta muholi ne Abraham ri gi bele, ria a hamona muholi. Pali e huriki a hamona ranga, re Abraham i vakabele na ningaru vona, i uka ma ria a hamona muholi. 9 *Vuh 18:10,14I mavonga, a vuhuna a Vure i ta muholi ne Abraham, i ta maea, “Iau ga hamule valai tabu na tahuna maea na pida muri, e Sara bara i tahoka pali e tuna a bakovi.” Muri e Isak ni poda.
10 E Rebeka tara, i poda e huriki e tune Isak, ra vuhune mia. 11-12 *Vuh 25:23A boge ne Rebeka, i uka ma ni poda rua ma. I uka ma ru rata ma a naro kamumu, o a naro hale. Lakea a Vure i takia e Rebeka, i ta maea, “A tabua bara ia a vora ne tarina.” I ratea a ngava iea, ge vakasiri hita vona, i uka ma i matai a rabuna bakovi, lakea i vulakia. I vulaki a viri na ningaru vona. 13 *Mal 1:2-3I ramai a ngava ni here puru na Hinere, i ta maea, “A ngarua e Iakop, pali a marikoi vona e Esau.”
14 Pali si gi ta navai? A Vure i rata a naro hale? I uka! 15 *Nim 33:19A Vure i takia e Moses, i ta maea, “A dodo e huriki a ngaru ni dodo ria, na ningaru nau.” 16 *Epe 2:8Lakea a Vure i vulaki e huriki, i uka ma i ramai a ningaru na bakovi, i uka ma i ramai a nirura na bakovi. I vulaki e huriki na ningaru vona, a vuhuna ia a mari ni dodo. 17 *Nim 9:16A Vure i takia e Parao hosi, ni here puru na Hinere, i maea, “A ru ioe ge ioe a hariki, a vuhuna a ngaru ni vakasiri e huriki na nitora nau, e huriki lobo na malala ri gi longo a maki ga rata.” 18 I mavonga, a Vure i dodo e huriki i ngaru ni dodo ria, i vakaputungingi e huriki i ngaru ni vakaputungingi ria, i manga i ratea ne Parao.
19 Pali a viri tara, ma ge ta maea, “Ra Vure, hita lobo si ramai kunanea a ningaru vona. Si keri ni longotaro a ningaru na Vure. Ra i mavonga, i navai ge pelekado hita?”
20 *Ais 29:16; 45:9Pali iau bara koli, ioe e rei ke, go gegea a Vure? A Vure i ratarike ioe. A maki ni pipi i uka ma ge takia a viri i ratea, ‘I navai o rata mavonga iau?’ 21 *Jer 18:6A mari ni pipi a ulo i pipi na ningaru vona a ulo. Bara i bole a taka, i pipi na ningaru vona a ulo i rua. A ulo tara ni tahoni a maki kamumu vona. A ulo tara ni tahoni a maki katoki vona.
22 A Vure i ngaru ni vakasiri kavakava a rongova vona, a nitora vona, pali i hatenono. I uka ma i ratapile malaviriri e huriki a bakovi hale, re huriki i vulaki puru ria hosi, ge ratapile ria. 23 I rata mavonga, ge vakasiri a nidodo dagi vona ne huriki i vulaki puru ria hosi, ri gi made turana na bagetua dagi na hunu, 24 re hita e huriki a Vure i gale hita, si gi ramaia. I gale tala hita ne huriki a Iuda, ne huriki i uka ma ria a Iuda. Si valai na kabu lobo. 25 *Hos 2:23Hosi e Hosea i here maea,
“E huriki i uka ma ria a ngate nau, ngane ga gale ria e huriki a ngate nau.
A viri muga a marikoi vona, ngane ga galea a hategu.”
26 *Hos 1:10“Na tanga a taki muga ria, ‘I uka ma mua a ngate nau,’
Ngane ga taki ria, ria e huriki a tuna Vure Mahuri.”
27 *Ais 10:22-23E Isaia hosi, i taki virihi e Israel, i ta maea,
“I muholi e huriki a Israel ri ala kupo hateka, i manga a hire na lavu. Pali ga korimule e huriki ala popote kunana,
28 a vuhuna e Bakovi Dagi ge habi a nimadihi ne huriki lobo na malala. Ge ratea malaviriri.”
29 *Ais 1:9A maki nga i bele manga a ngava e Isaia i ta propet vona hosi, i ta maea,
“E Bakovi Dagi i matakari a maki lobo. I uka ma ge habi ne hita a hamone hita,
bara si vurua manga e huriki o Sodoma.
Bara si marakavelu manga e huriki o Gomora.”
E Huriki a Israel i Uka Ma Ri Luhoi Tora
30 Ngane e huriki i uka ma ria a Iuda, i uka ma ri toni ni laho malamala na matana Vure. Pali a Vure i rata ria ri malamala, a vuhuna ri luhoi tora ia. 31-32 *Ais 8:14Pali a Vure i uka ma i rata e huriki a Israel ri malamala, a vuhuna i uka ma ri luhoi tora ia. Ri toni ni ramai a vinara, ri gi rata ria ri gi malamala, lakea ri sibo vona a kedo i rata ria ri boru. 33 *Ais 28:16; 1Pe 2:6A ngava ni here puru na Hinere i ta maea,
“Ga rua o Sion a kedo ge sibo vona e huriki,
a kedo dagi ge rata ria ri gi boru.
E huriki ri luhoi tora ia i uka ma ri gi maruhu.”

- Rom
- <
- 9
- >

*9:3: Nim 32:32

*9:4: Nim 4:22; Vin 7:6; 14:1-2; Rom 3:2; 8:15

*9:7: Vuh 21:12

*9:8: Gal 4:23

*9:9: Vuh 18:10,14

*9:11-12: Vuh 25:23

*9:13: Mal 1:2-3

*9:15: Nim 33:19

*9:16: Epe 2:8

*9:17: Nim 9:16

*9:20: Ais 29:16; 45:9

*9:21: Jer 18:6

*9:25: Hos 2:23

*9:26: Hos 1:10

*9:27: Ais 10:22-23

*9:29: Ais 1:9

*9:31-32: Ais 8:14

*9:33: Ais 28:16; 1Pe 2:6

© 2011 Wycliffe Bible Translators, Inc.